Saya mau tau Pengenalan dari Majlis Pengakap Kumpulan Latihan Malaysia. Jelaskan dalam bahasa melayu

Majlis Pengakap Kumpulan Latihan Malaysia, Bahagian Pendidikan Guru (MPKLM/BPG) ialah sebuah Negeri Pengakap yang ditubuhkan pada 10 Ogos 1985 di Institut Pengurusan Pendidikan Negara yang kini dikenali sebagai Institut Aminuddin Baki (IAB). Perasmian telah dilakukan oleh Yang Berhormat Datuk Amar Dr. Hj. Sulaiman Hj. Daud selaku Ketua Pengakap Negara merangkap Menteri Kebudayaan, Belia dan Sukan Malaysia. Perkara ini telah direstui oleh Y.B. Dato’ Haji Abdullah bin Haji Ahmad Badawi, Menteri Pelajaran pada 8 Ogos 1985, semasa merasmikan Seminar Penubuhan MPKLM/BPG di tempat yang sama.

MPKLM/BPG ditubuhkan sebagai negeri bagi mentadbirkan pergerakan pengakap di maktab-maktab perguruan (kini Institut Pendidikan Guru) di Malaysia yang merangkumi 31 buah semasa penubuhannya. Kini, selaras dengan pentadbiran Institut Pendidikan Guru secara induk, MPKLM/BPG ditukarkan kepada MPKL/IPG KPM dan terdapat 6 zon MPKLM/IPG KPM iaitu MPKLM/IPG KPM ZON TIMUR, MPKLM/IPG KPM ZON UTARA, MPKLM/IPG KPM ZON SELATAN, MPKLM/IPG KPM ZON TENGAH, MPKLM/IPG KPM ZON SABAH dan MPKLM/IPG KPM ZON SARAWAK.

Pesuruhjaya Negeri MPKLM/IPG KPM :

1. Tuan Haji Abu Bakar bin Haji Ahmad (KLM 14) 1985 -  1994.

2. Tuan Haji Abdul Shukor bin Mohsin   (BPG) 1994 -  Julai 2007.

3. Tuan Haji Ahmad Kamar Zainuddin  (KLM 10)   2007 - 2010 .

3. Tuan Haji Mohd. Radzi bin Johari  (KLM 22) 2011 - kini .

MPKLM/IPG KPM beribu pejabat di Institut Pendidikan Guru Kementerian Pelajaran Malaysia